Ingurumen Aretoa Getxo

BASOAREN UNIBERTSO MITOLOGIKOA: HELDUENTZAKO IBILBIDE GIDATUA (HOJARASCA KULTUR ELKARTEA)
2023-10-28 10:30 - 13:30 UTC
Ingurumen Aretotik Bolue hezeguneraino ibilbide gidatua da, eta gure antzinako kulturako zuhaitz-espezie adierazgarrienak ditu ardatz, maila mitikoan eta etnobotanikoan. Ibilaldi honetan, espezie horiei lotutako kondairak, pertsonaiak, erritualak, tradizioak, sinesmenak eta usadio tradizionalak kontatuko ditugu. Ibilbidea egin aurretik, aurkezpen bat ikusiko dugu egurrezko etxolan.
Ordutegia: 10:30etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

ESKULAN JASANGARRIAK: HALLOWEENERAKO HOSTO LEHORREKO MASKARAK
2023-10-29 10:30 - 13:30
3 urtetik gorako haurrentzako jarduera da, eta maskara jasangarriak egin ahal izango dituzte Halloween ospatzeko. Maskarak hosto lehorrekin egingo dira, eta koloreztatu ahal izango dituzte.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea

STREET ESCAPE ROOM: GELDIARAZI INBADITZAILEAK!
2023-11-01 10:30 - 13:30, 2023-11-18 10:30 - 13:30, 2023-12-16 10:30 - 13:30
8 urtetik gorakoentzako abentura jokoa da. Parte hartzaileek hainbat enigma eta buru-hausgarri konpondu beharko dituzte Arkaitzi laguntzeko. Izan ere, biologo oso despistatua da, eta espezie inbaditzaile bat eta autoktono bat nahastu ditu. Jarduera honen bidez, hobeto ezagutuko da espezie exotiko inbaditzaileek sortzen duten arazoa, eta gure inguruko espezie batzuk ezagutaraziko dira.
Ohiko Escape Room ez bezala, gainditu beharreko probak, pistak, objektuak eta enigmak ez daude gela bakar batean, espazio ireki batean baizik. Beraz, Ingurumen Aretoko hainbat espaziotan mugitu beharko duzu, 4 espezie exotiko inbaditzaileen izenak aurkitu arte, horrela biologoaren tranpan erori den animalia autoktonoa askatu ahal izateko. Ordubete baino lehen egin ahal izango duzue?
3 txanda egingo dira: 10:15, 11:15 eta 12:15. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRAK: PAPEREZKO ZIZAREEN LEHEN LASTERKETA-TXAPELKETA
2023-11-04 10:30 - 13:30
3 urtetik gorako umeei zuzendutako jarduera da, eta honetan egunkari zatiak eta komiki zaharrak berrerabili ahal izango dituzte paperezko zizare politak egiteko. Ondoren, parte hartzaileek lasterketa batean parte hartu ahal izango dute, kartoizko lastotxo batzuen bidez zizareak bultzatuz.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

JARDUERA BERRIA: HEGAZTIEN KOLOREAK
2023-11-05 10:30 - 13:30, 2023-12-27 10:30 - 13:30
Gure inguruko hegazti batzuek koloreak galdu dituzte. Kolore horiek berreskuratzen lagunduko diezue?
Jarduera honen bidez, Ingurumen Areto inguruan pista-joko erraz bat egingo da, eta parte hartzen duten taldeek 6 hegazti misteriotsuak zein diren asmatu beharko dute, eta benetako koloreekin koloreztatu beharko dituzte. Gainera, jarduera amaitzerakoan, Baliabide Zentroko “Getxoko hegaztiak” argazki-erakusketa bisitatu ahal izango da. Gomendatutako gutxieneko adina: 6 urte.
Ordutegia: 10:30, 11:00, 11:30, 12:00, 12:30 eta 13:00. Beharrezkoa da aldez aurretik izena ematea eta Ingurumen Aretotik baieztapena jasotzea.

JARDUERA BERRIA: BOTANIKARIA EGUN BATEZ (JARDUERA AUTOGIDATUA)
2023-11-11 10:30 - 13:30
Landareen gaia gustatzen zaizu, baina zaila egiten zaizu kaktus bat eta geranio bat bereiztea? Horrela bada, hau da zure jarduera! Botanikaren mundu liluragarrira hurbiltzeko, Ingurumen Aretotik gida digital bat bidaliko dizugu, Bolue inguruan oso ohikoak diren 8 espezieren argazki, marrazki eta bideoekin. Helburua, hezegunean zuen kabuz egingo duzuen ibilbide baten bidez, landare horiek identifikatzea eta jarduera egunean emango dizkizugun materialekin herbario sinple bat egiten hastea da. Parte hartzen duten eta euren herbarioaren emaitzaren argazkiak gurekin partekatzen dituzten pertsona guztien artean, sei hilean behin Euskal Herriko landareen gida bat zozketatuko dugu.
Jarduera autogidatu berri hau publiko guztiarentzat da (10 urtetik aurrera), eta beharrezkoa da aldez aurretik izena ematea eta Ingurumen Aretotik baieztapena jasotzea.
Ordutegia: 10:30, 10:45, 11:00, 11:15, 11:30, 11:45, 12:00, 12:15, 12:30, 12:45, 13:00, 13:15, 13:30

JARDUERAK NATURAN: LAND ART IKASTAROA TXIKIENTZAT
2023-11-12 10:30 - 13:30
Land art korronte artistikoa material naturalez baliatzen da, hala nola hostoez, makilez, harriez… Beraz 3 urtetik gorako umeei zuzendutako jarduera honetan, parte hartzen duten txikiek, Ingurumen Aretoko hezitzaileak gidatuta, artelan batzuk egin ahal izango dituzte, Aretotik proposatzen dizkiegun adibideei jarraituz.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretotik baieztapena jasotzea.

SANTA KOLOMA ERMITARAINO IBILBIDE GIDATUA: ERROTAK, ERREKAK ETA DORRETXEAK
2023-11-18 11:00 - 13:00
Ingurumen Aretoko hezitzailek batek gidatutako ibilbidea da, 8 urtetik gorako adin guztiei egokitutakoa dagoena. Bolueko hezegunetik hasten da. Bertan, udalerriko inguru natural garrantzitsuenetariko baten alderdi aipagarrienak aztertuko ditugu. Ondoren, Martiartuko dorretxe zaharrerako bidean dagoen Santa Koloma baselizarantz abiatuko gara. Ibilbidean zehar, Bolueko hezegunearekin eta haranarekin erlazionatutako ingurumen aspektuak aztertzeaz gain, haranarekin eta bertako biztanleekin erlazionatutako aspektu historiko eta sozialak ere ikusiko ditugu, adibidez, inguruko arkitektura tradizionala, errotak, edo bando gerrak. Santa Koloma baselizaren itxura XVII. mendean egindako berritze baten ondorioa da.
Ekintza 11:00tatik 13:00tara burutuko da. Beharrezkoa da aldez aurretik izena ematea eta Ingurumen Aretoko baieztapena jasotzea.

ESKULAN JASANGARRIAK: KARTOIZKO HODIEKIN EGINDAKO ERAIKUNTZA-JOKOA
2023-11-19 10:30 - 13:30
3 urtetik gorako umeei zuzendutako jarduera da. Kartoizko hodiak berrerabiliz, ” eraikuntza-blokeen” motako joko bat egin ahal izango dute, hodietan koska txiki batzuk eginez, eta nahi bezala apaindu ahal izango dituzte.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

EKO-JOSTAILUEN TAILERRA: KOLORETAKO TRENAK
2023-11-25 10:30 - 13:30
Mugikortasun Iraunkorraren Munduko Eguna dela eta, 3 urtetik gorako umeei zuzendutako tailer hau garatuko da. Bertan koloretako tren politak sortu ahal izango dituzte, kartoizko hodiak eta plastikozko tapoiak bezalako hondakinak birerabiliz.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

HELDUENTZAKO IKASTARO-TAILERRA: UDAZKENEKO BOTIKINA BASA-LANDAREEKIN (LA YESCA SILVESTRE)
2023-11-26 10:30 - 13:30
“La Yesca Silvestre” ko Jessicak emandako ikastaroa/tailerra da, 16 urtetik gorako helduei zuzenduta dagoena. Lehenengo partean alderdi teorikoak landuko dira eta, ondoren, Ingurumen Aretoko inguruan gidatutako ibilbide erraz bat egingo dugu. Ibilbide honen bidez, gure botikinerako hainbat produktu egiteko balioko duten landare batzuk identifikatuko dira. Produktu horiek bigarren zati praktiko baten bidez egingo dira, Ingurumen Aretoko egurrezko etxolan.
Ordutegia: 10:30etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea.

BOLUEKO ESPLORATZAILEAK
2023-11-26 11:00 - 13:30, 2023-12-26 11:00 - 13:30, 2023-12-30 11:00 - 13:30
“Bolueko esploratzaileak” familia eta lagun taldeei zuzendutako ekintza da. Honen helburua, herritarrek udalerriko ingurumenaren zaintza zuzenean parte-hartzea da, mugikortasuna, zarata, ura, biodibertsitatea eta hondakinei buruzko diagnostikoa eginez, Bolueko hezegunetik ibilbide autogidatua baten bidez. Diagnostikoa aurrera eraman ahal izateko beharrezkoa diren material guztiak Ingurumen Aretotik eskainiko dira: prismatikoak, identifikatzeko gidaliburuak, sonometroak, uraren analisia egiteko kit-a eta abar. Gomendatutako gutxieneko adina: 8 urte.
Beharrezkoa da aldez aurretik izena ematea eta Ingurumen Aretoko baieztapena jasotzea.
Txanda bakarra egingo da: 11:00etan.

JARDUERAK NATURAN: BUZTINEZKO HOSTOAK NEGATIBOAN INPRIMATZEA
2023-12-02 10:30 - 13:30
3 urtetik gorako umeei zuzendutako jarduera honetan, parte-hartzaileek herbario xume bat egin ahal izango dute 3-4 zuhaitz-espezieko hostoekin. Horretarako, inguruan biltzen den buztina erabiliko da, eta zuhaitzen hostoen negatiboa lortuko da. Ondoren, zuhaitz horiek in situ ezagutuko dira, Aretoko arboretumetik ibilbide erraz bat eginez.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

GINKANA 2.0. BOLUETIK
2023-12-03 10:30 - 13:30
Ginkana 2.0. autogidatuarekin familiek eta lagun taldeek (8 urtetik aurrerantz) hezegunea ezagutzeko aukera aparta izango dute hainbat joko eta ekintzaren bidez. Parte hartzaileek proposatutako puntuetan gelditu beharko dute eta horietako bakoitzean froga bat burutu.
Jarduerak 2 ordu inguru irauten du. Ekintza hasteko ordutegiak: 10:15, 10:30, 10:45 eta 11.00. Beharrezkoa da aldez aurretik izena ematea eta Ingurumen Aretotik baieztapena jasotzea.

ESKULAN JASANGARRIAK: GABONETAKO APAINGARRIAK (I)
2023-12-06 10:30 - 13:30
3 urtetik gorako umeei zuzendutako jarduera da. Bertan, Gabonetako apaingarri jasangarriak egin ahal izango dituzte, zenbait elementu berrerabiliz. Lehenengo jardunaldi honetan (hilaren 17an jarraituko du) apaingarri ezberdinak egin ahal izango dituzte kortxoak berrerabiliz, eta izarrak, kartoizko hodiak berrerabiliz, ondoren koloreztatu ahal izateko. Gainera, konfeti biodegradagarria egin ahal izango dute, zuhaitz-hostoak erabiliz.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

ESKULAN JASANGARRIAK: BUZTINEZKO KLARIONA NATURALAK
2023-12-08 10:30 - 13:30
3 urtetik gorako umeei zuzendutako jarduera da. Buztin zuriarekin koloretako klarionak egin ahal izango dituzte, koloratzaileak erabiliz. Koloreekin nahastu eta esperimentatu ahal izango dute, koloretako 7 klariona lortzeko.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

HELDUENTZAKO IKASTARO-TAILERRA: ARTISAU-KREMA KONPONTZAILE AURPEGIRAKO (GARBIÑE BELLOSO, LURBATUAK)
2023-12-09 10:30 - 13:30
“Lurbatuak” ko Garbiñe Bellosok emandako ikastaroa/tailerra da, 16 urtetik gorako helduei zuzenduta dagoena.
Zati teorikoa eta zati praktikoa izango dituen jardueran zehar, aurpegirako artisau-krema konpontzailea egin ahal izango da. Horretarako, gantz oliotsu bat edo sendabelarrekin aberastutako olio bat erabiliko da, landareen propietateak ere ematen zaizkion zati urtsu bat, eta emultsionatzaile bat, olio esentzialekin aberastua.
Ordutegia: 10:30etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea.

EKO-JOSTAILUEN TAILERRA: ELURREZKO PANPINAK KARTOIZKO HODIEKIN
2023-12-10 10:30 - 13:30
Jarduera hau 6 urtetik gorako umeei zuzenduta dago. Kartoizko hodiak berrerabili ahal izango dituzte elurrezko panpina apaingarriak egiteko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

ESKULAN JASANGARRIAK: GABONETAKO APAINGARRIAK (II)
2023-12-17 10:30 - 13:30
3 urtetik gorako umeei zuzendutako jarduera da. Bertan, Gabonetako apaingarri jasangarriak egin ahal izango dituzte, zenbait elementu berrerabiliz.
Oraingoan, kortxoak berrerabiliz, elur-oreinak egin ahal izango dituzte. Beste proposamen bat pinaburuekin egindako zuhaitzak egitea da, eta, gainera, kartoizko izarrak egin ahal izango dituzte. Gero koloreztatu ahal izango dituzte. Horretaz gain konfeti biodegradagarria egin ahal izango dute, zuhaitz-hostoak erabiliz.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

OLENTZEROREN GUTUNA, IKATZ GOZOAREN BANAKETA ETA OPARIETARAKO GALTZERDIAK
2023-12-23 10:30 - 13:30
Badator Olentzero! Hori dela eta parte hartzaileek ikatz gozoa duen zakutxo bat eta Olentzeroren gutun bat jasoko dute. Gainera, haurrek eskulan jasangarria egin ahal izango dute, oparietarako galtzerdi bat, kartoia berrerabiliz eta feltroa erabiliz. 6 urtetik gorako haurrentzat.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

ITSU ITSUAN NATURAN (GUTXIENEZ 2 PERTSONAKO TALDEENTZAKO JARDUERA)
2023-12-28 10:30 - 13:30
Jarduera autogidatu berri honen bidez parte hartzaileek Ingurumen Areto inguruan esperimentazio sentsorialean oinarritutako hainbat joko dibertigarri garatu ahal izango dituzte. Ekintza honen helburua zentzumen desberdinak esnatzea da naturara hurbildu eta berarekin konektatzen laguntzeko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.
Parte hartzeko gomendatzen dizuegun gutxieneko adina 8 urtekoa da

EKO-JOSTAILUEN TAILERRA: MAKILAZKO PANPINAK
2023-12-29 10:30 - 13:30
Nahiz eta Olentzerok opari asko ekarri, edozer gauza jostailu bat izan daiteke. 3 urtetik gorako umeei zuzendutako jarduera honetan panpina dibertigarri batzuk egin ahal izango dituzte, horretarako makilak bezalako elementu naturalak erabiliz. Artilez apaindu eta margotu ahal izango dituzte.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRA: TRIKUA HOSTO LEHORREKIN
2024-01-07 10:30 - 13:30
3 urtetik gorako txikiei zuzendutako tailerra da. Bertan triku politak egin ahal izango dituzte hosto lehorrak erabiliz, Ingurumen Aretoko lorategian jaso ahal izango dituztenak.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

AZTARNEN BILA
2024-01-13 10:30 - 13:30
6 urtetik gorako umeei zuzendutako jarduera berri bat da, gure inguruko animaliek uzten dituzten arrastoak identifikatzen ikasteko. Ekintza bi zatitan banatzen da: ginkana autogidatua ezkutatutako aztarna aurkitzeko, eta eskulana, aztarna baten moldea egiteko hezitzaile baten laguntzarekin. Eskulana egiten den bitartean, animaliek uzten dituzten beste arrasto-mota batzuk erakutsiko dira.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea

ESKULAN JASANGARRIAK: HARRIZKO LOREAK
2024-01-14 10:30 - 13:30
3 urtetik gorako umeei zuzendutako jarduera honetan, parte hartzaileek harriak koloreztatu ahal izango dituzte lore polit bat osatzeko, eta kartoi batean itsatsi ahal izango dituzte, horrela koadro bat sortuz.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.
